 Sacad Cali ayaa sidoo kalena faahfaahin dheeraad ah ka bixiyey qiimaha heshiiska maalgashi ee Dekeda Berbera waxaanu yidhi Si aad fikir ugu qaadataaan sanadkan waxaynu filaynaa in dekedaana ay ka soo dagaan lagana raro ilaa lixdan kun oo koonteenar, mashruucaas wajiyadiisu markay dhamaadaan wuxuu suurto galin doonaa in Hal Milyan laba boqol iyo konton kun oo koontiinar ka soo dagaan dekeda lagana raro, markaa waad garan kartaa baaxda uu mashruucaasi leeyahay, waa mashruuc aad iyo aad u qiimo badan, lixda bilood ee soo socda diyaar garow ayey noqonaysaa, dabadeedna laba iyo todobka bilood ee soo socda Insha Allah waxay noqonaysaa farsamo ayey noqonaysaa, dabadeedna dhismaha ayaa bilaabmi doonaa oo isaguna socon doona afar iyo toban bilood, markaas sidaas ayuu noqon doonaa. 